FC Twente

**FC Twente** is 'n sokkerspan uit Enschede in Nederland wat in die Eredivisie (1ste afdeling) speel. Die afrigter is Joseph Oosting.

Die tuisveld van FC Twente is die Grolsch Veste, met 'n kapasiteit van 30 200 sitplekke. Onder ondersteuners is die stadion bekend vir sy aangename en fanatiese atmosfeer. 

In die huidig seisoen (2024/25) speel FC Twente in die Eredivisie en is hulle in die rondte van 16 van die KNVB-Beker uitgeskakel deur die uiteindelike wenner Go Ahead Eagles. In die Champions League is hulle in die voorronde uitgeskakel deur Red Bull Salzburg en in die Europa League is hulle in die rondte van 32 uitgeskakel deur FK Bodø/Glimt.

Die **vrouespan** speel in seisoen 2024/25 in die Eredivisie vir vroue en is die heersende kampioen. Hulle het reeds die *Eredivisie*, die *KNVB Beker vir vroue*, die *Eredivisie Cup* en die *Supercup* vanjaar gewen. In die Champions League vir vroue is hulle uitgeskakel in die groepfase.

## Geskiedenis 
### Stigting en eerste goue era (1965-1980) 
'''FC Twente '65''' is op 1 Julie 1965 gestig nadat Enschedese Boys en Sportclub Enschede saamgesmelt het. Beide klubs sou weens hul skuld nie alleen kon bestaan nie. Die nuwe klub het in die Eredivisie begin en hulle eerste goue era het vinnig aangebreek. FC Twente het tot die einde van die sewentigerjare boaan die liga meegeding, maar kon nie die titel inpalm nie (in seisoen 1973/74 eindig hulle as naaswenner). Die klub het ook goed gevaar in die UEFA-toernooie, met enkele halfeindrondtes in die UEFA-beker en in die Bekerwenner-beker en die verlore eindstryd in die UEFA-beker in 1975 teen VfL Borussia Mönchengladbach, nadat hulle in die halfeindronde twee keer (tuis en uit) Juventus F.C. geklop het. Ondanks die sterk span, het hulle in die eerste goue era net die KNVB-Beker in 1978 verower, deur PEC Zwolle met 3-0 te klop in die eindstryd.

### Moeilike tye en relegasie (1981-1998) 
Die tagtigerjare is die moeilikste tyd vir FC Twente, waarby in 1983 die laagtepunt in hulle geskiedenis: relegasie na die Eerste divisie (die 2de nasionale afdeling). In 1984 keer FC Twente as naaswenner van die Eerste Divisie weer na die Eredivisie terug. Ook in die UEFA-toernooie word hulle al vroeg uitgeklop. Vanaf seisoen 1988/89 klim Twente weer uit die dal, deur drie seisoene in 'n ry die derde plek te verower in die nasionale kompetisie. Ook in die volgende jare bly Twente in die *subtop* speel. Tog kom die Diekman Stadion nie vol nie (met net 6000 toeskouers per wedstryd). Wel word in 1991 die ondersteunersvereniging Vak-P opgerig, wat die ondersteunerskultuur in Nederland sou verander.

### Die nuwe stadion en byna bankrotskap (1998-2003) 
In 1998 verhuis FC Twente van die ou *Diekman Stadion* na die nuwe Arke Stadion (kapasiteit: 13 500 sitplekke). In hierdie periode vestig die ondersteuners nasionale en internasionale faam. In 2001 wen die klub sy tweede KNVB-Beker na strafskoppe teen PSV Eindhoven. Vir die eindstryd het meer as 32 000 ondersteuners na Rotterdam met die span meereis, wat die gewildheid van die klub toon. Maar as gevolg van swak finansiële beleid gaan FC Twente in 2003 byna bankrot. Die stad Enschede leen Twente geld en red die klub.

### Opbou en die tweede goue era (2003-2012) 
Na die byna bankrot het Joop Munsterman voorsitter geword. Hy het die skuld afgewerk in slegs vyf jaar. Sedert Munsterman voorsitter is, het die klub baie gegroei en het die tweede goue era begin. Die stadion is eers uitgebrei na 24 000 toeskouers en sedert 2006 speel FC Twente gereeld in die bekertoernooie van die UEFA (Intertoto-beker (gewen in 2006), UEFA-Beker en Champions League). Nadat hulle twee keer as naaswenner eindig in 2008 en 2009, het FC Twente in 2010 sy eerste nasionale titel gewen. In seisoen 2010/11 het die klub verder gegaan met titels te wen. Eers verower hulle die Johan Cruijff Schaal deur Ajax in die eindstryd met 1-0 te klop, daarna wen hulle ook die nasionale beker deur opnuut in die eindstryd Ajax te klop (3-2). Die derde eindstryd teen Ajax, vir die nasionale titel (deur toeval die laaste ronde), gaan in Amsterdam met 3-1 verlore.

In die volgende seisoen wen Twente weer die Johan Cruijff Schaal deur weer Ajax in die eindstryd te klop, nu met 2-1. In hierdie seisoen is die stadion weer uitgebrei tot 30 000 sitplekke (deur die ongeluk by die uitbreiding het hulle die eerste wedstryde voor minder toeskouers gespeel en het hulle selfs die eerste spel teen FC Vaslui vir die Champions League in die Gelredome in Arnhem gespeel).  Die afrigter (Co Adriaanse) word in die middel van die seisoen afgedank deur teleurstellende resultate en vervang deur Steve McClaren (hy het met Twente die kampioenskap gewen in 2010). Die span eindig hierdie seisoen in die liga op 'n teleurstellende 8ste plek en kwalifiseer hom slegs via die Fair Play Cup vir die *Europa League*.

### Finansiële bedrog en afbraak (2012-2017) 
In die seisoen 2012/13 bedank ook Steve McClaren weens die swak resultate in die Eredivisie en die nasionale en internasionale uitkloptoernooie. In 2013 het die tweede span toegetree tot die Eerste divisie, maar deur die nuut byna bankrot het die span na twee seisoene weer teruggetree (in 2016 keer hulle terug in die Tweede divisie). In 2015 word bekend dat *Twente* weer skuld het deur swak finansiële beleid sedert 2011. Die KNVB neem die klub hierom ses punte af in die kompetisie (2015/16) en het Joop Munsterman bedank as voorsitter. Ook mag Twente nie meeding nie vir die *Europa League*, ondanks dat hulle hom het kwalifiseer via die *Fair Play Cup*. Sedert November 2015 blyk verskeie kere dat die klub tusse 2011 en 2014 finansieel bedrog het gepleeg by transfers en in die boekhouding. Die nuwe voorsitter Aldo van der Laan ('n vertroueling van *Joop Munsterman*) tree ook af. Deur die finansiële chaos by die klub het die *KNVB* in 2016 die lisensie vir die *Eredivisie* afgeneem en moet *FC Twente* relegeer na die *Eerste divisie*. Die *Beroepscommisie* van die *KNVB* besluit egter om onttrekking van die lisensie ongedaan te maak (hulle lê slegs 'n boete van 181 000 euro op), sodat *FC Twente* ook in seisoen 2016/17 in die Eredivisie speel. As skadeloosstelling betaal *FC Twente* 2 miljoen euro aan die ander klubs in die eredivisie en is tuiswedstryde vir die besoekers se ondersteuners gratis.

### Relegasie en opbou (2017–...) 
In die 2017/18-seisoen eindig die span in die 18de plek en relegeer hulle na die *Eerste divisie*. In die volgende seisoen (2018/19) wen *FC Twente* die kampioenskap in die *Eerste divisie* en keer terug na die *Eredivisie*. Die eerste seisoen na die terugkeer is weens die koronakrisis nie uitgespeel nie. Nadat hulle tiende geëindig het in seisoen 2020/21, het die klub vinnig teruggekeer na die bopunt van die Eredivisie en onderskeidelik 4de, 5de en 3de geëindig. In die Europese kompetisies het die klub aanvanklik gesukkel weens sy ongekeurde status, maar in die 2025-seisoen het hulle weer daarin geslaag om die groepfase van die *Europa League* te oorleef. Verder is die skuld verminder danksy die sportsuksesse en daar is selfs planne om die stadion verder uit te brei na 40 000 sitplekke.

## Erelys 
[duimnael|350px|Ondersteuners vier die nasionale titel in [Enschede, seisoen 2009/10]]

* **Kampioen Nederland (1)**
: 2009/10
: (naaswenner (4): 1973/74, 2007/08, 2008/09, 2010/11)
* **Eerste divisie (1)**
: 2018/19
: (naaswenner (1): 1983/84)
* **KNVB-Beker (3)**
: 1978, 2001, 2011
: (naaswenner (4): 1975, 1979, 2003, 2009)
* **Johan Cruijff Schaal (2)**
: 2010, 2011
: (naaswenner (1): 2001)
* **UEFA beker**
: (naaswenner (1): 1975)
* **UEFA Intertoto beker (1)**
: 2006

## Spelers 
### Huidige span
### Uitgeleende spelers 
Hierdie spelers staan onder kontrak by FC Twente, maar hulle speel by ander klubs.

## Beroemde sokkerspelers en afrigters 
### spelers 
*  Ronald de Boer
*  Sander Boschker
*  John Bosman
*  Epy Drost
*  Eljero Elia
*  Luuk de Jong
*  Kamohelo Mokotjo
*  Blaise Nkufo
*  Nana Ntuli
*  Bernard Parker
*  Prince Polley
*  Bryan Ruiz
*  Jan Vennegoor of Hesselink

### afrigters 
*  Co Adriaanse
*  Steve McClaren
*  Kees Rijvers

## Twentse derby 
FC Twente is nie die enige Eredivisiesokkerspan in Twente nie. Heracles Almelo speel ook in hierdie streek. Die jeugakademies van FC Twente en Heracles het saamgesmelt, maar in die Eredivisie leef die hele streek saam met die broederstryd.
Die Twentse derby is ook bekend as die 'derby van die ooste' (in Nederlands: Derby van het Oosten).

## Ondersteuners 
[duimnael|250px|Atmosfeer in die [Grolsch Veste vir die Champions League wedstryd tege Internazionale]]

Oral in Europa is Twente bekend vir sy fanatieke ondersteuners. Hulle het die oudste ondersteunersklub in Nederland, met die "Vriendenkring". Teenwoordig is "Vak-P" die bekendste ondersteunersklub van Twente, omdat hulle in die stadion vir die atmosfeer sorg met vlae, lawaai en vuurwerk. In Nederland het Twente ongeveer vyftien ondersteunersklubs (waarvan die meeste van Twentse dorpe, maar ook van Apeldoorn en Amsterdam). Ook in Duitsland, Skotland en Australië is daar 'n ondersteunersklub vir FC Twente. Die Skotse ondersteunersklub *Tukker Clan Stranraer* het selfs na *Vak-P*, die *Vriendenkring* en die *Bagpipes* die meeste lede.

FC Twente het 'n unieke band met hulle ondersteuners. FC Twente help werklose ondersteuners aan skoling of werk. Ook het die ondersteuners die inrigting van die stadion bepaal.

## Maatskaplike verbintenis 
*FC Twente* het as slagspreuk ''Meer as 'n klub''. Dit beteken dat die klub hom inset vir maatskaplike sake. Die klub help werklose ondersteuners aan skoling of werk. Ook geestelik gestremde ondersteuners kry 'n job as byvoorbeeld skoonmaker van die stadion. Hierdie projek speel hoofsaaklik vir die regio Twente, maar daar is planne vir meer nasionale projekte.

*FC Twente* werk ook mee aan internasionale maatskaplike projekte, soos die Suid-Afrikaanse Medical Knowledge Institute. Vir meer aandag het die span die wedstryd teen SC Heerenveen op 23 September 2012 gespeel in shirts van die *MKI*. Aartsbiskop Desmond Tutu (in Twente-shirt) het ter ere hiervan die aftrap van die wedstryd verrig.

## Jeugakademie 
Om nuut spelers op te lei, het *FC Twente*, soos die meeste klubs, 'n *jeugakademie*. Die **Voetbalacademie FC Twente** is 'n saamsmelting van die jeugakademies van *FC Twente* (90%) en Heracles Almelo (10%) (Go Ahead Eagles het ook ooit deel gewees van die akademie). Die meeste jeugspanne speel hulle tuiswedstryde op die *FC Twente trainingscomplex* in Hengelo. Die Twentse jeugakademie staan bekend as een van die beste jeugakademies in Nederland. 
Die tweede span van *FC Twente* (*jong FC Twente*) staan los van die jeugakademie. Die tweede span het twee keer die *jeug-eredivisie* gewen, in 2008 en 2012, het tusse 2013 en 2015 in die *Eerste divisie gespeel* en speel tans in die *derde divisie*.

Ook vir die vrouespan is 'n jeugakademie.

## Vrouesokker 
duimnael|250px|Kampioenskap vroue FC Twente 2010/11

### Oor die span 
*FC Twente* het een van die sterkste spanne in die vrouesokker in Nederland en België (tusse 2012 en 2015 het daar een gesamentlike kompetisie vir beide lande bestaan, wat Twente 2 maal gewin het). Die span neem ook gereeld deel aan die UEFA Women's Champions League. *FC Twente* is tans kampioen van Nederland (seisoen 2024/25) en wenner van die *KNVB Beker* (2025), die *Supercup* (2024) en *Eredivisie Cup* (2024). *FC Twente* het in totaal 10 keer die vrouekampioenskap van Nederland gewen, wat dit die suksesvolste klub in die geskiedenis van die Nederlandse vrouesokker maak.

In 2007 het FC Twente die inisiatief geneem om 'n professionele vrouesokkerliga in Nederland op te rig. Om die sterkte van die liga te verhoog, het die *Eredivisie vir vroue* in 2012 met die Belgiese vroueliga saamgesmelt. In 2015 het die Nederlandse en Belgiese kompetisies weer gesky. FC Twente het lang die enige span in Nederland gewees wat die speelsters eintlik betaal. Later het groter en meer finansieel kragtige klubs ook aangesluit. Tog blyf *FC Twente*, als gevolg van hul lang tradisie, steeds oppermagtig in die Nederlandse vrouesokker.

### Erelys 
* **Kampioen Nederland (10)**
: 2010/11, 2012/13, 2013/14, 2014/15, 2015/16, 2018/19, 2020/21, 2021/22, 2023/24, 2024/25
: (naaswenner (4): 2011/12, 2016/17, 2017/18, 2022/23)
* **KNVB-Beker (4)**
: 2008, 2015, 2023, 2025
: (naaswenner (1): 2013)
* **Eredivisie Cup (4)**
: 2020, 2022, 2023, 2024
: (naaswenner (1): 2021)
* **Supercup (3)**
: 2022, 2023, 2024
* **Kampioen BeNe liga (2)**
: 2012/13, 2013/14
: (naaswenner (1): 2014/15)
* **BeNe Supercup**
: (naaswenner (1): 2011)

## Eksterne skakels 
* FC Twente se amptelike webwerf